Ρεβυθάδα με θυμάρι
Τη ρεβυθάδα εδώ τη φτιάχνουμε με λεμόνι και θυμάρι και τα λαχανικά τα περνάμε από το μπλέντερ μαζί με μερικά ρεβύθια για ακόμη πιο πυκνή γεύση. Ένα υπέροχο comfort φαγητό.
300 γρ. ρεβύθια (μουλιασμένα αποβραδίς), 2 καρότα, ολόκληρα, 3 κρεμμύδια, ψιλοκομμένα, 60 ml χυμός λεμονιού , ξύσμα από 1 λεμόνι, 1 κουτ. γλυκού θυμάρι ξερό, 120 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε την ρεβυθάδα με θυμάρι σε κατσαρόλα βράζουμε τα ρεβύθια, τα καρότα, τα 2 από τα 3 κρεμμύδια, 2 λίτρα νερό και  το μισό ελαιόλαδο σε μέτρια φωτιά, για 1 1⁄2-2 ώρες ή μέχρι τα ρεβίθια να μαλακώσουν χωρίς να διαλυθούν.Αλατοπιπερώνουμε. Παράλληλα, σε ένα τηγάνι ζεσταίνουμε το υπόλοιπο ελαιόλαδο σε χαμηλή φωτιά και σοτάρουμε το 1 κρεμμύδι για 10-15 λεπτά, μέχρι να καραμελώσει.Προσθέτουμε το θυμάρι και αλατοπίπερο και αποσύρουμε από τη φωτιά.Παίρνουμε μία κουτάλα ρεβύθια από την κατσαρόλα και τη μεταφέρουμε στο μπλέντερ.Προσθέτουμε τα  ολόκληρα καρότα από την κατσαρόλα, τον χυμό και το ξύσμα λεμονιού και τα χτυπάμε μέχρι να ομογενοποιηθούν.Ρίχνουμε το μείγμα στην κατσαρόλα, προσθέτουμε το σοταρισμένο κρεμμύδι και ανακατεύουμε.Σερβίρουμε με φρέσκο δυόσμο, ρέγκα, ραπανάκια και ζεστό χωριάτικο ψωμί.
Καρότα,Κρεμμύδι,Ρεβύθια